દેશની રાજધાનીમાં ડેન્ગૂ અને ચિકનગુનિયા જેવી બિમારીઓથી છૂટકારો મેળવવા માટે કેન્દ્ર સરકારે ગત પાંચ વર્ષમાં બે હજાર કરોડ રૂપિયાનો ખર્ચ કરી ચૂકી છે. પણ તેમ છતાં મચ્છર દ્વારા ફેલાતી બિમારીઓ જેમ કે ચિકનગુનિયા અને ડેન્ગૂમાં વધારો જ થયો છે. અનેક આટલો ખર્ચ કર્યા પછી પણ કોઇ જ પ્રકારની રાહત જોવા નથી મળી. એક આંકડા મુજબ પાછલા પાંચ વર્ષમાં દિલ્હીમાં ડેન્ગૂના કારણે 107 ટકાથી વધુ કેસ નોંધાયા છે. અને ચિકનગુનિયાના કેસમાં 230 ટકાનો વધારો જોવા મળ્યો છે. સાથે જ ગત પાંચ વર્ષોમાં દિલ્હીમાં ડેન્ગૂથી મરનાર દર્દીઓની સંખ્યામાં 82 ટકાનો વધારો જોવા મળ્યો છે. ત્યાં જ ચિકનગુનિયાના દર્દીઓની સંખ્યામાં પણ 230 ટકાનો વધારો જોવા મળ્યો છે. આ મામલે ડોક્ટરોનું કહેવું છે કે ગત વર્ષોમાં કંસ્ટ્રક્શન વધ્યું છે અને આ કારણે મચ્છરોની બિમારીમાં વધારો થયો છે. એક રિપોર્ટ મુજબ ભારત ડેન્ગૂ અને મલેરિયાથી બચવા માટે ઇન્ડિયન કાઉન્સિલ ઓફ મેડિકલ રિસર્ચ વેક્સીન અને દવા બનાવવા પર પણ કામ કરી રહી છે.